4 บจ.ชิงดำประมูลรถไฟทางคู่กูรูยก CK มีลุ้นสุดกลุ่มรับเหมา
เก็งกำไรกลุ่มรับเหมาร.ฟ.ท.จะเปิดประมูลE-auction การก่อสร้างรถไฟทางคู่ จิระ-ขอนแก่น วันนี้ โบรกฯยก CK โอกาสชนะมากสุด รวม BECL-BMCL เพิ่มกำไร
8 ธ.ค. 2558

บล.ฟินันเซีย ไซรัส ระบุในบทวิเคราะห์ (8 ธ.ค.) แนะนำกลุ่มรับเหมาก่อสร้าง เนื่องจากวันนี้ร.ฟ.ท.จะเปิดประมูล E-auction การก่อสร้างรถไฟทางคู่ เส้นทางจิระ-ขอนแก่น ซึ่งมีผู้เข้าร่วมประมูลคือ CK, ITD, STEC, UNIQ ส่วนโครงการรถไฟฟ้าสายสีส้มช่วงศูนย์วัฒนธรรม-มีนบุรี และสายสีม่วง จะเข้าครม.วันนี้เพื่ออนุมัติแผนลงทุน เปิดโอกาสเก็งกำไรกลุ่มรับเหมา
เลือก CK (ราคาเป้าหมายปีหน้า 36 บาท) เป็น Top pick เนื่องจากนอกจากจะมีโอกาสชนะการประมูลแล้ว การรวม BECL-BMCL จะทำให้กำไรของ CK เพิ่มขึ้นจากประมาณการของเราอีก 40% จากการถือ BEM 27%